Terms of trade - Astrodienst Guest user u1360128971
28-Apr-2017, 07:53 UT/GMT Weet jy wat jou regte as verbruiker is? - Jy en die RegJy en die Reg
Tuis › Artikels › Weet jy wat jou regte as verbruiker is?
Weet jy wat jou regte as verbruiker is?
Swak diens, produkte van ’n swak gehalte, verbreekte beloftes deur leweransiers van produkte en dienste – hierdie is maar enkele van die probleme waarmee verbruikers daagliks te kampe het. Gelukkig word die regte van Suid-Afrikaanse verbruikers deur wetgewing beskerm, wat beteken dat hulle vergoeding kan eis indien hulle deur diens- en produkverskaffers benadeel is. Die twee belangrikste wette waarop verbruikers kan steun, is die Nasionale Kredietwet (Wet 34 van 2005) en die Wet op Verbruikersbeskerming (Wet 68 van 2008).
Die doel van die Wet op Verbruikersbeskerming is “om ’n billike, toeganklike en volhoubare markplek vir verbruikersprodukte en -dienste te bevorder ten einde nasionale norme en standaarde in te stel met betrekking tot verbruikersbeskerming, voorsiening te maak vir verbeterde standaarde van verbruikersinligting, sekere onbillike bemarkings- en sakepraktyke te verbied, verantwoordelike verbruikersgedrag te bevorder, ’n nie-strydige wetgewings- en afdwingingsraamwerk met betrekking tot verbruikerstransaksies en -ooreenkomste te bevorder.”
Die Wet op Verbruikersbeskerming definieer ’n verbruiker as “enige persoon aan wie goedere en dienste bemark word, wat ’n gebruiker is van goedere wat ’n verskaffer voorsien, of wat ’n ooreenkoms aangaan met ’n verskaffer of leweransier, van enige dienste en produkte.”
Jy as verbruiker het sekere regte en jy moet weet wat hierdie regte is ten einde beswaar te kan aanteken en vergoeding te eis indien jy reken dat jy onbillik behandel is.
Hierdie regte sluit die volgende in:
Die reg op privaatheid.
Die reg om ’n keuse te mag uitoefen tussen ’n verskeidenheid produkte en dienste met mededingende pryse.
Die reg op ’n eerlike en regverdige transaksie.
Die reg op die openbaarmaking van inligting – dis alle inligting betreffende die produk of diens.
Die reg op billike en verantwoordelike bemarking.
Die reg op die toerekeningsvatbaarheid van die verskaffers.
Die reg op produkte van goeie waarde en gehalte.
Die reg op billike, regverdige en redelike bepalings en voorwaardes.
Die reg op gelykheid in die verbruikersmark en op die beskerming teen diskriminerende en onwelkome/ongevraagde bemarking.
Die reg om jou mening te gee in sake soos beleide, planne, programme en besluite wat jou mag beïnvloed.
Die reg op veiligheid – dit behels die beskerming teen gebreke of verskuilde gevare in produkte of dienste.
Die reg op vergoeding vir ’n minderwaardige diens of vir die omruiling van of vergoeding vir ’n minderwaardige produk.
Die reg op verbruikersopleiding wat jou sal bemagtig om ingeligte keuses uit te oefen.
Wat staan jou te doen indien jy ontevrede is?
Indien jy ontevrede is met ’n produk of diens, probeer om eers die probleem met die diens- of produkverskaffer uit te klaar. Indien onsuksesvol, kan jy, afhangend van die aard en omvang van jou klagte of probleem, by een van die volgende instansies om hulp aanklop:
Suid-Afrikaanse Nasionale Verbruikersunie: sancu.co.za
Assosiasie vir Spaar en Beleggings in Suid-Afrika: asisa.co.za
Nasionale Verbruikerstribunaal: National Consumer Tribunal
Nasionale Kredietreguleerder: National Credit Regulator
Nasionale Kredietwet. http://www.justice.gov.za/mc/vnbp/act2005-34_credit-act_afr.pdfhttps://www.google.com/search?q=Nasionale+Kredietwet+(Wet+34+van+2005)
Wet op Verbruikersbeskerming. https://vra.co.za/wp-content/uploads/2016/10/WET-OP-VERBRUIKERSBESKERMING-No-68-van-2008-Afr.pdf
Is jy geregtig op 'n bonus?